บุญคลี ปลั่งศิริ - วิกิพีเดีย

# บุญคลี ปลั่งศิริ

### จากวิกิพีเดีย สารานุกรมเสรี

สารานุกรมประเทศไทย
...
บุญคลี ปลั่งศิริ ประธานคณะกรรมการบริหาร บริษัท ชิน คอร์ปอเรชั่น จำกัด (มหาชน)

บุญคลี ปลั่งศิริ ประธานคณะกรรมการบริหาร บริษัท ชิน คอร์ปอเรชั่น จำกัด (มหาชน) เป็นผู้บริหารระดับสูง ที่ถูกยกย่องให้เป็นผู้บริหารที่มีฝีมือหาตัวจับยากคนหนึ่ง โดนยกย่องให้เป็นผู้บริหารที่อยู่แถวหน้าของเมืองไทย การพูดจาและการวิเคราะห์แต่ละอย่างของเขา มีผลอย่างมาก ถึงขนาดลงในหนังสือพิมพ์อยู่บ่อยครั้ง เพราะเป็นผู้ที่ปรับเปลี่ยน บริษัท ชิน คอร์ปอเรชั่น จำกัด (มหาชน) ให้กลายมาเป็น Conglomerate รายใหญ่ที่สุดในประเทศไทย

ปัจจุบันกิจการของ บริษัท ชิน คอร์ปอเรชั่น จำกัด (มหาชน) ภายใต้การดูแลของ บุญคลี ปลั่งศิริ ได้ขยายออกไปไม่แต่เพียงการสื่อสารเท่านั้น แต่ยังรวมไปถึง สถานีโทรทัศน์ไอทีวี, แอร์เอเชีย, Capital OK, Shinee.com และอื่นๆ

## [แก้] ประวัติ

บุญคลี ปลั่งศิริ เป็นชาวเมือง ปราจีนบุรี โดยกำเนิด เกิดเมื่อวันที่ 19 มิถุนายน พ.ศ. 2494 เขาเป็นลูกคนสุดท้องของครอบครัวในจำนวนพี่น้องทั้งหมด 4 คน เกิดในครอบครัวคนจีนที่อพยพมาอยู่เมืองไทย ชื่อจริงของเขาเป็นชื่อภาษาจีน ชื่อบุญคลีมาจากคำว่า "บ่งคี๊" และนามสกุล "ปลั่งศิริ" ก็มาจากที่เขาเป็นแซ่ "ปัง" ชื่อจีนของเขาคือ "ปังบ่งคี๊"

เขาเริ่มศึกษาในโรงเรียนสุเทพประสาธ ในระดับชั้นประถมศึกษา ต่อมาเมื่อเข้าสู่ระดับชั้นมัธยมศึกษาตอนต้น ได้เข้าศึกษาที่โรงเรียนเซนต์หลุยส์ ก่อนที่มัธยมปลาย เขาจะย้ายมาศึกษาต่อ ณ โรงเรียนเตรียมอุดมศึกษา ที่กรุงเทพ (เขาเรียนอยู่ที่ห้อง 105 ตึกอรชร และห้อง 125 ตึก 3 ซึ่งเขาได้ถูกจัดกลุ่มว่าเป็นเด็กเรียนดีที่สุด ซึ่งก็ทำกิจกรรมมากที่สุดในบรรดาเหล่าเด็กเรียนดีด้วยกันเอง

ต่อมาได้เข้าศึกษาต่อระดับอุดมศึกษา ณ จุฬาลงกรณ์มหาวิทยาลัย ในคณะวิศวกรรมศาสตร์ สาขาไฟฟ้าสื่อสาร โดยตอนที่จบได้เกียรตินิยมด้วย เพื่อนร่วมรุ่นในคณะวิศวะกรรมศาสตร์ (รุ่น 11) ที่รู้จักกับคุณบุญคลีเป็นอย่างดี และมีชื่อเสียงมีสองท่าน คือ คุณอารักษ์ ชลธาร์นนท์ ซึ่งปัจจุบันดำรงตำแหน่งใน ชิน คอร์ป เช่นเดียวกัน โดยรับผิดชอบ แอร์เอเชีย และ อนันต์ อัศวโภคิน เจ้าพ่อธุรกิจอสังหาริมทรัพย์ในนาม Land & House

หลังจากนั้นได้ทุนไปเรียนต่อต่างประเทศ โดยเป็นทุนของสำนักงานคณะกรรมการข้าราชการพลเรือน ไปศึกษาต่อ ณ ยังประเทศสหรัฐอเมริกา ด้านวิทยาศาสตร์และวิศวกรรมคอมพิวเตอร์ มหาวิทยาลัยอิลลินอยส์

## [แก้] การทำงาน

### [แก้] ภาคราชการ

หลังจากที่เรียนจนจบ ก็มาทำงานอยู่ที่ การไฟฟ้าฝ่ายผลิตแห่งประเทศไทย (หรือ บริษัท กฟผ. จำกัด(มหาชน) ในปัจจุบัน) โดยเริ่มต้นเป็นตำแหน่งวิศวกร สังกัดอยู่ในกองระบบรีเลย์และทดสอบ ต่อมาเมื่อได้รับทุนไปเรียนทีต่างประเทศและจบกลับมารับราชการใช้ทุน ก็รับราชการอยู่ที่ กองโทรเลข กรมไปรษณีย์โทรเลข โดยเป็นนายช่างโท และต่อมาก็ได้รับตำแหน่งที่สูงขึ้นเรื่อยๆ จนได้เป็นผู้อำนวยการกองโทรศัพท์ระหว่างประเทศ การสื่อสารแห่งประเทศไทย (หรือ บริษัท กสท. โทรคมนาคม จำกัด(มหาชน) ในปัจจุบัน)

### [แก้] จุดเปลี่ยนไปสู่ภาคเอกชน

บุญคลี ปลั่งศิริ เริ่มเบื่อหน่ายกับระบบราชการ และระหว่างที่ทำงานราชการอยู่นั้น ก็ได้ไปทำงานเสริมข้างนอก โดยเป็นอาจารย์พิเศษตามมหาวิทยาลัยต่างๆ และได้ไปช่วยวางระบบโทรศัพท์มือถือให้แก่บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัดจึงเป็นสาเหตุที่ทำให้คุณบุญคลี มีสายสัมพันธ์ที่ดีกับทักษิณ ชินวัตร เจ้าของกิจการอยู่พอสมควร และด้วยความคิดเขาที่ว่า ถ้ายังต้องรับราชการแบบนี้ ทำงานเหนื่อยตายแน่นอน จึงได้ตัดสินใจลาออกมาจาก การสื่อสารแห่งประเทศไทย และมาอยู่กับ บริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด (ปัจจุบันชื่อ บริษัท ชิน คอร์ปอเรชั่น จำกัด (มหาชน)) ตามคำชักชวนของ พ.ต.ท. ทักษิณ ชินวัตร

### [แก้] ภาคเอกชน

โลโก้ บริษัท ชิน คอร์ปอเรชั่น จำกัด (มหาชน)

เมื่อเข้ามาภายในบริษัท ชินวัตร คอมพิวเตอร์ แอนด์ คอมมิวนิเคชั่นส์ จำกัด (ปัจจุบันชื่อ บริษัท ชิน คอร์ปอเรชั่น จำกัด (มหาชน)) ได้รับตำแหน่งเป็นกรรมการผู้อำนวยการกลุ่มชินวัตรกรุ๊ปและได้ปรับตำแหน่งเรื่อยๆ จนได้เป็น ประธานคณะกรรมการบริหาร บริษัท ชิน คอร์ปอเรชั่น จำกัด (มหาชน) ในปัจจุบัน และดำรงตำแหน่งเป็นกรรมการในบริษัทลูกอีกมากมาย

## [แก้] ผลงาน

- พัฒนาและออกแบบเครื่องโทรพิมพ์อิเล็กทรอนิกส์ภาษาไทย
- พัฒนาและออกแบบชุมสายเทเล็กซ์ขนาดเล็ก
- ริเริ่มสร้างเครื่องแปลงสัญญาณเทเล็กซ์และโทรสาร
- หนังสือ "มุมมองจากประสบการณ์ บุญคลี ปลั่งศิริ"

## [แก้] แหล่งข้อมูลอื่นๆ

- โฮมเพจของบริษัท ชิน คอร์ปอเรชั่น จำกัด (มหาชน)
- โฮมเพจของบริษัท ไอทีวี จำกัด(มหาชน)
- โฮมเพจของบริษัท ซีเอส ล็อกอินโฟ จำกัด(มหาชน)
- โฮมเพจของบริษัท ชิน แซทเทิลไลท์ จำกัด(มหาชน)

## [แก้] อ้างอิง

- หนังสือ "Shinovation" โดยสำนักพิมพ์ thaicoon
- บทสัมภาษณ์ 'บุญคลี ปลั่งศิริ' กลุ่มนิตยสาร ชมรมนิเทศศิลป์ โรงเรียนเตรียมอุดมศึกษา
- หนังสือ "มุมมองจากประสบการณ์ บุญคลี ปลั่งศิริ"

| บุญคลี ปลั่งศิริ เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ บุญคลี ปลั่งศิริ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9A/%E0%B8%B8/%E0%B8%8D/%E0%B8%9A%E0%B8%B8%E0%B8%8D%E0%B8%84%E0%B8%A5%E0%B8%B5_%E0%B8%9B%E0%B8%A5%E0%B8%B1%E0%B9%88%E0%B8%87%E0%B8%A8%E0%B8%B4%E0%B8%A3%E0%B8%B4.html".

หมวดหมู่: นักธุรกิจไทย | บุคคลจากจุฬาลงกรณ์มหาวิทยาลัย | เครือชินวัตร | บทความเกี่ยวกับ ชีวประวัติ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา